Miltä kuulostaa omat vessat, tilat ja istumapaikat bussissa tummaihoisille? Minulle se kuulostaa historialta, johon en enää ikinä halua palata. Minulle tulee mieleen ajat, jolloin Yhdysvalloissa oli ainoastaan yksi väriryhmä, joilta oli pääsy kielletty paikkoihin, mihin muilla oli lupa mennä. Se ryhmä oli mustat.

Helsinkiläiset feministit järjestävät 12.11. "No Whites Allowed” -tapahtuman, jossa voi seurustelun lisäksi katsella lyhyitä ohjelmia ja dokumentteja, kuunnella musiikkia, laittattaa hennatatuointeja tai siemailla teetä. Mutta jos on valkoinen, ei päästetä sisään. Nyt meillä on siis myös Suomessa toimintaa, joka ei voisi selvemmin täyttää rasismin merkkejä. Kävin kirjoittamassa tapahtuman Facebook-sivuille, jolloin minut bannattiin välittömästi. Otin kuitenkin kuvankaappaukset sitä ennen. Tapahtumakuvauksessa lukee suoraan:

”Room 418 – NO WHITES ALLOWED"

Kyseessä ei ole edes mikään maailta tai tietyille kansallisuuksille suunnattu feministi-ilta. Ja jos rasistisesti haluaa toimia, ei näin iltaa voisi edes rakentaa, sillä kuten Suomesta, myös lähes mistä tahansa maasta löytyy tummasta valkoiseen eri värisiä kansalaisia. Näin ollen rajaus perustuu puhtaasti ihonväriin.

Tilaisuus järjestetään osoitteessa Sturenkatu 2, jossa sijaitsee Helsingin Arbis-opisto ( http://www.hel.fi/www/arbis/sv/suomeksi-in-english/arbis-suomeksi ).

Feministien on totuttu luovan voimakkaita jännitteitä ja vastakkainasettelua miesten ja naisten välille, mutta nyt tätä tehdään jo eri väristen ihmisten osalta.

Kysynkin Helsingin kaupungilta, istuuko tämä arvoihinne? Hyväksyttekö feministien avoimen rasistisen toiminnan järjestämisen tiloissanne? Voidaanko ihmisiä sulkea Suomessa tilaisuuden ulkopuolelle ihonvärin perusteella?